
PROffiMIUM. 


Corones  telas  corneas,  quae  forma  diversissima  instructae  in 
corporis  superficie  appareant,  unam  eandemque  legem  generalem 
in  formatione  sua  sequi,  doctrina  de  incremento  cellularum  juxt- 
appositione  effecto  docuit,  atque  in  omnibus  peculiaris  matrix 
tamquam  organum,  unde  earum  formatio  perficiatur,  cognita  est. 
Attamen  in  diversis  telarum  illarum  partibus  tot  tantaeque  for- 
mae et  texturae  varietates  animadvertuntur,  quae  inter  forma- 
tionis processum  matricem  continuo  mutari  indicant , ut  saepe 
difficillimum  sit  cognoscere  et  demonstrare,  totius  telae  corneae 
formam  in  omnibus  partibus  suis  nihil  esse,  nisi  matricis  effigiem. 
Quae  rationes,  quum  usque  ad  nostra  tempora  in  singulis  telis 
corneis  nondum  satis  perfecte  et  accurate  exploratae  sint , 
Reichert,  vir  clarissimus,  me  admonuit,  ut,  quemadmodum  duo 
alii  discipuli  ipsius  unguem  et  plumam  perscrutarentur,  equidem 

spinae  rationes  anatomicas  microscopii  auxilio  investigarem,  et 
quae  invenissem,  hac  dissertatione  publici  juris  facerem. 

Quum  disquisitione  instituta  mox  cognovissem,  singula- 
rum spinarum  texturam  internam  admodum  diversam  esse,  etiam 
setas  et  pilos,  telas  corneas  spinis  simillimas,  comparationis 
causa  explorationi  subjeci. 

Itaque  capite  primo  et  secundo  liujus  dissertationis  spi- 
nam Hystricis  cristatae  et  Erinacei  Europaei  copiosius  descripsi, 
ut  duas  formationis  rationes  inter  se  discrepantes  accuratius 
exponerem , capite  tertio  autem  de  quibusdam  similibus  telis 
corneis  ita  egi,  ut  tantummodo  gravissima  momenta  in  earum 
formatione  breviter  afferrem.  Noli  vero,  Lector  benevole,  mihi 
objicere,  quod  has  telas  parum  accurate  disquisiverim,  quum  in 
iis  explorandis  mihi  id  tantum  propositum  fuerit,  ut,  quod  quidem 
quarto  capite  feci,  brevi  conspectu  ad  diversissimas  formationis 
varietates  in  hae  telarum  cornearum  classe  obvias  attentionem 
converterem. 

Antequam  hujus  prooemii  finem  faciam,  non  possum,  quin 
Reicliertio,  professori  illustrissimo,  praeceptori  honoratissimo, 
quod,  quae  ejus  est  comitas,  me  tironem  et  consilio  et  facto  be- 
nigne adjuvit,  maximas  gratias  agam. 


I. 


Spina  Hystricis  cristatae. 

% 

Hystricis  cristatae  praecipue  totam  superficiem  tergi  et  pectoris  spinis  obsitam, 
caput  vero  et  cervicem  magis  pilis  longis  setarum  similibus  vestitas  esse,  satis 
constat.  In  anteriore  pectoris  parte,  in  collo,  prope  caput  et  abdomen  spinae  illae 
tenuiores,  breviores  mollioresque  sunt,  validissimae  vero  et  maximae  in  tergo  et 
lateribus  ; quae  caudam  vestiunt,  saepe  apice  mutilato  insigniuntur. 

Pelle  hujus  animalis  accuratius  investigata  videbis,  spinas  in  tergo  secundum 
axem  transversum  per  series  collocatas  esse,  et  quidem  ita,  ut  octonae  parvo  loco 
congregatae  sint,  inter  singulas  vero  catervas  intervalla  ejusdem  ambitus  spinis 
eareant.  Series  inter  se  duas  vel  tres  lineas  distant,  et  spinarum  catervis  cujus- 
vis  seriei  intervalla  proximae  seriei  respondent. 

Cujusvis  spinae  finem  inferiorem  excipit  folliculus  in  cute  situs  et  peculiari 
ratione  formatus,  qui  folliculi,  quamquam  alter  alteri  proximus,  inter  se  sejuncti 
sunt.  Folliculi  cutem  non  perforant  directione  verticali,  sed  in  superficie  a parte 
posteriore  et  superiore  ad  anteriorem  et  inferiorem,  neque  directione  parallela, 
sed  ita,  ut  anteriora  versus  alter  propius  ad  alterum  accedat,  fundusque  singulorum 
paululum  infra  introitum  proxime  sequentium  situs  est.  Hac  re  formantur  promi- 
nentiae fere  semicirculares,  spinarum  catervis  respondentes,  quas  Gaultier *)  verbo 
Franeogallico  „disques“  appellavit,  easque  tegularum  modo  collocatas  esse  non 

*)  Gaultier,  Journal  de  Physique  Vol.  10.  Avril  1820.  pag  241.  — Boecku,  Dissertatio  de  spinis 
hystricum.  Berolini  1834. 

omnino  apte  dixit.  Hac  insertionis  ratione  spinae  in  superficie  positionem  semi- 
supinam, apicibus  ad  posteriora  vergentibus,  accipiunt.  Rationes  anatomicas  folli- 
culorum singulorum  infra  explicaturi  jam  structuram  spinarum  ipsarum  accuratius 
describemus. 

E pelle,  qua  in  spiritu  vini  asservata  ad  instituendas  has  disquisitiones  mihi 
uti  licuit,  singulae  spinae  facillime  extrahi  possunt.  Spinae  forma  cylindracea  sunt, 
et  sursum  ac  deorsum  paulatim  acuuntur,  ita  ut  maxima  diametrus  transversa  fere 
in  media  parte  sit.  Longitudo  spinarum  secundum  corporis  partem,  unde  desumptae 
sunt,  diversissima  est ; spinae  enim  in  pectoris  regione  saepe  tantum  pollicem  unum 
vel  sesquipollicem,  in  tergo  vero  et  lateribus  fere  sex  pollices  longae  sunt.  Non 
semper  longitudini  crassitudo  respondet,  quum  haud  raro  spinae  longissimae  quidem, 
sed  tenues  reperiantur,  praecipue  in  lateribus  hystricis,  ita  ut  setis  validis  simi- 
liores sint,  aliae  vero  in  media  parte  diametrum  duarum  linearum  ostendant.  Sur- 
sum spina  paulatim  directione  recta  in  apicem  acutum  exit,  deorsum  vero  diutius 
ambitum  suum  servat,  et  in  finem  obtusiorem  paululum  ad  latus  deflexum  parvaque 
apertura  infundibuliformi  instructum,  excurrit.  Spinae  spiritu  vini  asservatae  infe- 
rior pars  tertia  facile  comprimitur,  apex  vero  et  pars  superior  satis  magna  firmi- 
tate gaudent.  Superficies  externa  tactu  fere  glabra  est,  nitida,  plerumque  ex  fusco 
nigra  et  alba,  qui  colores  annulorum  magnorum  forma  ter  quaterve  se  excipiunt; 
attamen  etiam  spinae  omnino  albae  inveniuntur.  Spina  accuratius  considerata  extrin- 
secus plerumque  sulci  longitudinales  leviter  expressi  conspiciuntur,  qui  in  inferiore 
parte  alter  alteri  proximi  incipiunt,  deinde  spinae  crassitudine  crescente,  magis 
magisque  discedunt,  postea  vero  ad  superiorem  partem  versus  rursus  congrediuntur, 
neque  tamen  usque  ad  apicem  decurrunt,  sed  jam  multo  ante  evanescunt,  ita  ut, 
suprema  spinae  pars  omnino  glabra  appareat ; saepe  vero  etiam  in  partibus  inferio- 
ribus superficies  omnino  plana  est.  Plerumque  circiter  viginti  quatuor  sulci  ejus- 
modi leviores  animadvertuntur  Praeterea  apex  duabus  cristis  parvis  acutis  sibi 
oppositis  peculiari  ratione  in  lateribus  in  cuspidis  modum  acuitur. 

Ad  investigandam  et  cognoscendam  structuram  spinae  internam  aptissima  sunt 
tenuia  segmenta  transversa,  ex  quibus  per  compositionem  etiam  conspectum  sectionis 
ongitudinalis  nobis  fingere  possumus.  Inermibus  oculis  subtiliores  texturae  rationes 
perspici  nequeunt  et  ne  microscopium  simplex  quidem  oculum  satis  adjuvat;  itaque 
ea  statim  describam,  quae  adhibito  microscepio  composito,  quo  diametrus  rei  inve- 
stigandae centuplo  octogintuplo  amplificabatur,  a spinae  apice  incipiens  in  perscru- 
tandis segmentis  transversis  inveni. 

Apicis  extremi  segmentum  nobis  offert  substantiam  homogeneam,  corneam,  in 
qua  textura  certa  animadverti  nequit,  nisi  quod  passim  levissima  indicia  externorum 

finium  cellularum  et  maculae  parvae,  obscurae,  subrotundae,  cellularum  nucleis 
similes,  apparent.  Segmentum  transversum  ab  apice  paulo  remotius  intra  hanc 
substantiam  externam  jam  ostendit  alteram  interiorem,  molliorem,  coloris  ex  cano 
flavescentis,  interdum  subrubicundi,  qua  centrum  parvum,  rotundum,  certissimis 
finibus  circumscriptum  efficitur.  (Fig.  1.)  Forma  ab  initio  rotunda  in  segmento  trans- 
verso paulo  inferiore  jam  magis  ovata  est,  et  simul  ejus  ambitus  crescente  spinae 
diametro  transversa  augetur.  Substantia  externa  vero  hoc  loco,  ut  per  totam  spinae 
longitudinem  ejusdem  crassitudinis  est,  itaque  aucto  spinae  ambitu  externo,  tantum, 
modo  ihassa  centralis  crescit.  Si  paulo  infra  spinam  denuo  dissecas,  in  segmento 
transverso  ad  hujus  centri  marginem  tres  apices  magis  prominent,  ita  ut  formam 
trianguli  accipiat ; cui  formae  etiam  strati  externi  fines  internos  respondere  facile 
intelligitur.  Magis  infra  anguli  trigoni  in  processus  tenues  excurrunt  atque  etiam 
ex  ejus  lateribus  processus  ejusmodi  proveniunt,  ita  ut  massa  centralis  jam  formam 
stellae  haud  regularem  offerat.  Processus  acuti  hujus  massae  in  stratum  externum 
corneum  intrant,  quare  hoc  in  finibus  internis  sinus  exhibet,  ubi  processus  illi  pro- 
siliunt, prominentias  vero,  ubi  ipsum  intra  processus  progreditur. 

Propius  a media  spinae  parte  stella  illa  major  et  magis  regularis  est,  neque 
vero  jam  sola  massa  centrali  coloris  ex  cano  flavescentis  formatur,  sed  inter  eam 
et  substantiam  externam  stratum  tertium  depositum  est,  quod  textura  pellucidiore 
et  laxiore  insignitum  a duobus  reliquis  finibus  certissimis  distinguitur.  (Fig.  3.) 
Substantia  intima  adhuc  admodum  praevalet,  quum  media  eam  tantum  angusti  limbi 
instar  cingat.  Itaque  jam  in  contemplandis  segmentis  transversis  proxime  sequen- 
tibus duplices  fines  hujus  strati  medii  respiciendi  sunt.  Fines  ejus  externi  formam 
stellae  satis  regularem  apicibus  subrotundis  referunt ; stratum  corneum  processus 
inter  singulos  stellae  apices  immittit,  qui  ab  initio  latiores  ad  partem  interiorem 
acutiores  fiunt.  Centrum  ita  separatum  maximam  partem  hac  substantia  lucidiore 
cellulas  exhibente  expletum  est,  dum  massa  ex  cano  flavescens  centralis  magis  in 
longitudinem  extracta  in  quemvis  stellae  apicem  processus  immittit.  Totius  seg- 
menti ambitus  strati  medii  incremento  admodum  auctus  est. 

Segmentum  transversum  mediae  spinae  massam  centralem  ad  maximum  volu- 
men adauctam  et  simul  fines  ejus  externos  mutatos  ostendit ; jam  enim  quasi  discum 
colore  lucidiore  imbutum  et  strato  externo  obscuriore,  tamquam  annulo  pio  rata 
parte  angusto,  circumdatum  exhibet.  Hic  discus  in  margine  circiter  duodecim  foliis 
majoribus,  ovatis,  inter  se  proximis  compositus  est.  Processus  angusti  strati  ex- 
terni huic  formae  respondentes  inter  illa  folia  se  insinuant  et  satis  longe  ad  medium 
procurrunt.  Praeterea  singula  folia  angusta  incisura  in  extremo  fine  in  bina  foliola 
quasi  dividuntur,  inter  quae  processus  minor  se  immittit.  Forma  substantiae  intimae 

coloris  ex  flavo  cani  admodum  mutata  est,  etenim  omnino  in  ramos  tenues  extracta 
est,  quae  arboris  ramulorum  instar  discurrentes  per  substantiam  mediam  penetrant- 
Contemplatione  accuratiore  eas  usque  ad  truncum  crassiorem  in  medio  situm  per- 
sequi potes,  cujus  quasi  ramuli  habendi  sunt.  Ramulorum  distributio  plerumque 
satis  regularis  apparet,  et  quidem  ita,  ut  truncus  ille  primum  in  finibus  in  binos 
ramos  se  findat,  et  pariter  ex  latere  ramulum  emittat,  deinde  hi  sex  rami  rursus 
furcae  instar  in  binos  dividantur,  iique  in  singula  disci  folia  progrediantur,  atque 
in  his  secundum  binas  partes  incisura  supra  dicta  formatas  denuo  in  binos  ramulos 
discedant.  (Fig.  3.) 

Jam  si  spinam  haud  multo  infra  mediam  partem  dissecamus,  segmenta  trans- 
versa magis  ovata  sunt,  massamque  centralem,  sive  discum  internum  lucidiorem 
pro  crassitudine  totius  spinae  jam  decrescente  ambitu  minutum  videmus,  quum  ex- 
ternum stratum  corneum  ubique  ejusdem  crassitudinis  esse  jam  dixerimus.  In  ejus 
formatione  quoque  metamorphosis  regressi va  cognoscitur,  quae  formae  mutationes 
iis  similes  sunt,  quas  ab  apice  usque  ad  mediam  spinam  enumeravi,  nisi  quod  ordine 
inverso  fiunt.  — Proximum  segmentum  transversum  disci  folia  angustiora  offert, 
atque  substantia  externa  obscurior  processus  latiores  inter  eas  insinuat ; simul  folia 
nonnulla  in  fine  jam  non  ut  antea  in  bina  foliola  fissa,  sed  magis  rotunda  sunt, 
neque  jam  substantiae  intimae  ramuli  ea  trajiciunt.  Magis  infra  centrum  ita  muta- 
tum est,  ut  folia  potius  strias  in  fine  latiores  exhibeant,  quin  etiam  nonnulla  jam 
prorsus  evanuerint.  Substantia  ex  capo  flavescens , etiam  hic  in  singulas  strias 
processus  emittit,  sed  a priore  statu  eo  discrepat,  quod  ejus  massa  primaria  jam 
in  parte  media  magis  colligitur  neque  ramuli  eandem  distributionem  regularem,  quam 
antea,  ostendunt.  Etiam  magis  infra  ultimae  foliorum  reliquiae  evanuerunt;  in  seg- 
menti transversi  parte  media  animadvertitur  centrum  pentagono  vel  hexagono  simile, 
cujus  latera  versus  interiora  curvata  sunt,  anguli  vero  elongati  et  rotundati  proce- 
dunt. Centrum  illud  fere  sola  substantia  ex  cano  flavescente  expletum  est,  et  tantum 
in  lateribus  adhuc  depositiones  strati  medii  conspiciuntur,  quae  tamen  plerumque 
prope  angulos  interruptae  sunt.  Infimi  denique  fmis  segmentum  transversum  in 
media  parte  foramen  fere  rotundum  monstrat,  quod  tantummodo  durum  stratum 
corneum  annuli  instar  circumdat. 

De  trium  substantiarum , in  spina  hystricis  occurrentium , textura  hucusque 
certum  judicium  ferri  non  potest.  In  strato  externo  obscuriore,  quod  consistentia 
cornea  est,  levia  indicia  cellularum,  qualia  supra  descripsi,  cognosci  possunt;  stra- 
tum medium  molle  et  turgescens  se  praebet,  humoribus  facile  penetratur  et  cum 
sambuci  medulla  optime  comparatur.  Praeterquam  quod  lineamenta  extrema  bullarum 
aeris  frequentium  in  eo  animadvertuntur , passim  trajectum  est  striis  tenuibus 

obscuris  quasi  rete  efficientibus,  quae  pro  lineis  extremis  cellularum  haud  regu- 
larium, polygoniarum,  haberi  posse  videntur.  De  substantia  intima  nihil  certi  edici 
potest ; cellularum  ne  vestigium  quidem  in  ea  conspicitur  et  modo  passim  leviter 
striata  apparet. 

Jam  vero  segmenta  transversa  Kali  *)  imbuimus,  ut  trium  illarum  substantiarum 
differentium  naturam  accuratius  cognosceremus.  Segmentum  transversum  extremi 
apicis  substantiam  homogeneam  nobis  offert,  in  qua,  adhibita  per  quadrantem  horae 
solutione,  cujus  decima  pars  Kali  est,  ubique  manifestae  cellulae  cum  perspicuis 
nucleis,  saepe  granulis  pigmenti  cinctis  apparent,  quarum  forma  magis  minusve  poly- 
gonia est.  Segmento  transverso , in  quo  jam  substantia  illa  centralis  coloris 
ex  cano  flavescentis  reperitur,  disquisitioni  subjecto,  solutio  supra  dicta  in  hanc 
substantiam  haud  multum  agit;  nam  pallidior  quidem  fit,  paululum  extenditur  et 
passim  striae  obscurae  apertius  conspiciuntur,  sed  texturae  cellularum  primitivarum 
ne  minima  quidem  indicia  animadvertuntur.  Si  denique  segmentum  transversum  ex 
media  spinae  parte  sumptum,  ubi  structura  interna  maxime  exculta  est,  et  praecipue 
substantia  media  largissima  reperitur,  solutione  supra  nominata  imbuimus,  sub- 
stantia externa  cornea,  ut  antea,  cellulis  proxime  positis  composita  apparet,  quae 
cellulae  in  exterioribus  massae  partibus  forma  polygonia  instructae  totius  segmenti 
transversi  peripheriae  magis  minusve  respondentes  coeunt,  in  interioribus  vero  par- 
tibus prope  centrum  sitis  magis  in  longitudinem  extractae  et  ita  per  seriem  altera 
prope  alteram  collocatae  sunt,  ut  disci  foliorum  lineas  extremas  magis  minusve 
imitentur  et  inter  folia  atque  in  foliola  progrediantur.  Substantia  media,  solutione 
illa  adhibita,  etiam  lucidior  fit,  bullaeque  aeris  frequentes  evanescunt,  atque  eam 
quoque  cellulis  permagnis,  inaequalibus,  planatis,  polygoniis,  in  quibus  plerumque 
nuclei  non  conspiciuntur,  compositam  videmus.  Substantia  intima  in  ramulos  se 
distribuens  hic  quoque  texturam  cellulosam  non  manifestat. 

Ad  tria  strata  spinam  hystricis  constituentia,  quae  adhuc  cognovimus,  quarta 
accedit,  quae  tamen  in  segmentis  solutione  e Kali  parata  imbutis  nondum  apparet, 
sed  aliis  adhibitis  reagentibus  chemicis  in  conspectum  venit.  Etenim  si  segmentum 
transversum  paulo  crassius,  postquam  circiter  sesquihoram  acido  sulphurico  concen- 
trato  expositum  est,  inter  duas . lamellas  vitreas  premimus  et  terimus,  membranam 
tenuem  teneramque,  quae  lineis  undulatis  trajecta,  per  totam  superficiem  demonstrari 
possit,  ab  externo  margine  carptim  solvi  videmus.  Facile  intelligitur,  hanc  mem- 


) Adnot.  Kali  praestantissimum  auxilium  notiis  praebet  ad  cognoscendas  telas  corneas,  quamdiu  sin- 
gulae cellulae  nondum  inter  se  coaluerunt.  Addita  enim  solutione  ejus  massae  rigidae  emolliuntur, 
Kali  in  cellulas  se  insinuat,  totaque  massa  extenditur.  Adjecta  etiam  aqua  avidissime  resorbetur 
atque  substantia,  hucusque  saepe  non  pellucida,  lucidior  fit  ejusque  textura  cognosci  potest. 

branam  eadem  conditione  esse,  qua  membranam  illam  pilorum,  quae  involucrum 
epitheliale  nominari  soleat. 

Jam  ad  deiudicanda  ea,  quae  microscopii  auxilio  adhuc  cognovimus,  transeamus. 

Stratum  durum  corneum,  tamquam  tubus  solidus,  primum  spinae  parietes  efficit, 
partesque  internae  substantia  illa  centrali  molliore  expletae  sunt.  Hic  tubus  cum 
membrana  epitheliali  eam  vestiente  jam  a prioribus  perscrutatoribus  nomine  strati 
corticalis  insignitus  tantummodo  cellulis  compositus  est,  quae  arctissime  confertae 
in  massam  hoinogeneam  corneam  induruerunt,  quare  Eble  *)  texturam  cellulosam 
ipsam  negavit.  Hoc  strato  deinde  circumdatur  stratum  medium  medullarem,  quod 
et  ipsum  cellulis  constat,  quae  per  singulas  series  minus  arcte  confertae  nucleis 
orbatae  sunt,  et  quae  in  spina,  ut  in  aliis  telis  ejusmodi,  tamquam  substantia  me- 
dullaris, a strato  corticali  distinguendae  sunt. 

Quaeritur  jam,  quid  judicandum  sit  de  massa  intima  coloris  ex  cano  flavescen- 
tis, quae  in  variis  segmentis  transversis  formas  maxime  varias  offert.  Priores 
investigatores  partim  eam  omnino  neglexerunt,  ut  Eble  et  Boeckh* 2),  totamque 
partem  centralem  substantiam  medullarem  appellaverunt,  partim  ramulos  ea  formatos 
falso  pro  strati  externi  processibus  habuerunt,  ut  Erdl3},  a quo  tamen,  ut  supra 
exposuimus,  semper  sejuncta  est.  Texturam  cellulosam  non  prae  se  fert,  et  passim 
tantum  singulae  striae  in  illa  animadvertuntur,  quare  fortasse  constare  possit  pluri- 
bus membranarum  epithelialium  stratis,  in  quibus  singularum  cellularum  lineamenta 
extrepia  jam  evanuerunt.  Sed  jam  analogia,  quae  spinae  intercedit  cum  pluma,  et 
etiam  magis,  quod  eam  tamquam  haud  interruptam  continuationem  pulpae,  ex  qua 
stratum  corneum  evolutum  est,  usque  in  spinam  persequi  possumus,  nos  docet, 
eam  nihil  esse  nisi  spinae  pulpam , quae,  munere  suo  in  efformandis  singulis  spinae 
partibus  absoluto,  emortua  restiterit  et,  quod  ad  majorem  massae  suae  partem  per- 
tineat, pro  tela  conjunctiva  habenda  sit.  Itaque  in  hac  re  spinam  maxime  convenire 
videmus  cum  pluma,  in  qua  hoc  residuum  anima  nuncupatur,  quod  nomen  propterea 
etiam  huic  massae  apte  tribui  potest.  Matricem  ita  simul  cum  tota  spina  ipsa 
crescere  et  hac  peculiari  ratione  mutari,  priores  investigatores  non  cognoverunt, 
si  excipis  Joannem  Muellerum  4) : qui  non  ita  multum  a vero  abest  dicens, 
„sibi  e disquisitionibus  suis  probabile  esse,  matricem  diu  in  partem  quandam 
spinae  elongari 


1 @b(e,  bte  Cebre  oon  ben  Jpoarm  in  bcr  gefamtnten  organtfchen  9tatuc.  Sffiicn  1831 

‘2  Boeckh,  Dissertatio  de  spinis  hystricum.  Berlin  1834. 

3)  (&rbt,  orrgleichcnbe  ©arfteUung  beS  inncrn  23aucg  ber£aare,  in  commentationihus  classis  mathematico- 
physicalis  academiae  literarum  regiae  Monacensis  Vol.  III.  Sect.  II. 

4)  50?  it  it  er,  £anbbud?  bcr  pbbfiologie  beS  5D?enfdjen.  1834.  lfttr  SSanb. 

Jam  quomodo  totum  illum  processum  animo  nobis  fingere  possimus,  explicare 
conabor. 

Omnia  varia  organa  cornea,  quae  in  superficie  corporis  animalium  deprehen- 
duntur, ut  ungues,  ungulae,  plumae,  pili  cet.,  e telis  epithelialibus  circa  matricem 
propriam  et  in  eadem  accumulatis  oriuntur.  Haec  matrix,  ut  vocari  solet,  sive 
pulpa,  pars  corii  est  magis  evoluta,  vasis  nervisque  abundans  atque,  ut  tota  cutis, 
epithelio  circumdata  Nutritio  igitur  largior  hoc  loco  exorta  occasionem  novas 
cellulas  formandi  praebet ; recens  vero  cellularum  stratum  proxime  circa  matricem 
sedem  occupat  cellulasque  prius  natas  protrudit,  et  paulatim  processu  ejusmodi 
semper  denuo  repetito  organa  illa  peculiari  ratione  mutata,  pulpae  formam  tamen  in 
universum  servantia,  procrescunt. 

Singulorum  stratorum  cellulae  deinde  varias  mutationes  subeunt,  earum  nuclei 
evanescunt,  cellulae  ipsae  in  lamellas  mutantur,  quae  rursus  in  membranas  borno- 
geneas  coalescunt,  in  quibus  resorptione  progrediente  quasi  fenestrae,  fissurae  cet. 
oriri  possunt ; attamen  omnes  hae  varietates  tantummodo  diversae  manifestationes 
sunt  legis  histologico- typicae  universalis,  quam  telarum  epithelialium  evolutio  se- 
quitur J). 

Per  matricem  vero  non  solum  incrementum  efficitur,  sed  tela  cornea  in  ea 
assurgens  etiam  ejus  formam  cum  fide  refert,  quae  tantum,  quatenus  cellularum 
fuxtappositio  in  certas  directiones  modificationes  provocat,  immutatur. 

Itaque  jam  id  mihi  agendum  est,  ut  primum  totius  spinae  formam,  qualis  e seg- 
mentis transversis  erui  possit,  accuratius  exponam,  deinde  pulpam  describam  et 
consensum  inter  utramque  demonstrem. 

Spina  igitur,  ut  supra  jam  diximus,  efficit  corpus  cavum  cylindraceum , sursum 
et  deorsum  paulatim  in  finem  acutum  decrescens,  cujus  superficies  externa  fere 
glabra  apparet.  Ad  enucleandum  vero,  id  quod  difficilius  est,  quae  sit  conditio 
superficiei  internae,  animo  nobis  fingere  debemus  pulpam  in  spina  sitam  remotam 
esse;  quo  facto  cavum  in  variis  spinae  regionibus,  ut  facile  intelligitur , diversis- 
sime formatum , et  a spinae  fine  infimo  usque  ad  extremum  apicem  protractum  exstat. 
Spinae  igitur  superficies  interna  hujus  cavi  terminos  efficit,  in  quo  considerando  sub- 
stantiam medullarem  et  substantiam  corticalem  paulisper  omittam. 

Prope  apicem  superficies  interna  omnino  aequalis  est  et  circuli  instar  cavum 
cingit.  In  regione  ab  apice'  paulo  remotiore  illa  in  tres  parietes  dividitur,  qui 
paululum  concavi,  ubi  conveniunt,  angulum  efficiunt.  In  regione  spinae  etiam  magis 

lj  Jaesche,  Dissertatio  tle  telis  epithelialibus  in  genere  et  vasorum  sanguiferorum  parietibus  in  specie, 
Dorpati  Livonor.  1847. 

ah  apice  distante  oriuntur  prominentiae  longitudinales  forma  haud  regulari  praeditae, 
(juae  ab  initio  minimae,  quo  magis  ad  spinam  mediam  descendunt,  eo  majores  fiunt, 
eoque  altius  in  cavum  procurrunt.  Quaevis  prominentia  a basi  usque  ad  marginem 
liberum  angustior  fit,  ita  ut  tantummodo  angusta  lacuna  longitudinali,  quae  quo  magis 
ab  apice  distat,  eo  profundior  est,  a proxima  prominentia  separetur.  Hae  promi- 
nentiae longitudinales,  crescente  totius  spinae  ambitu,  frequentiores  et  [simul  [angu- 
stiores evadunt,  ita  ut  lamellarum  instar  in  cavum  emineant.  In  media  spina  illae 
et  frequentissimae  et  altissimae  sunt,  ita  ut  in  cavi  centro  fere  concurrant,  quo  fit, 
ut  in  hac  regione  totius  cavi  lumen  minimum  sit.  Primum  hoc  loco  animadvertuntur 
duodecim  lamellae  majores  forma  nequaquam  regulari  instructae ; inter  eas  positae 
sunt  duodecim  humiliores,  angustioresque,  prioribus  quasi  inclusae,  quippe  quae 
multo  magis  prominentes  supra  illas  rursus  inter  se  appropinquent.  Hac  ratione 
omnes  hae  lamellae  lacunis  angustis  fere  aequalibus  inter  se  sejunguntur,  quae  lacu- 
nae, ut  facile  apparet,  continuo  in  cavum  centrale  coarctatum  exeunt,  quarumque 
parietes  laterales  ubique  magis  minusve  paralleli  inter  se  sunt.  Infra  mediam  spinam 
singulae  harum  lamellarum  paulatim  evanescere  incipiunt.  Primum  lamellae  minores 
paulatim  humiliores  fiunt,  donec  omnino  evanescunt;  simul  vero  etiam  majores  alti- 
tudine sensim  decrescunt,  neque  vero  omnes  eodem  tempore  et  pari  ratione,  sed 
aliae  prius,  aliae  serius,  ita  ut  non  una  omnes,  sed  singulae  deinceps  evanescant 
Prout  lamellarum  altitudo  minuitur,  cavi  centralis  ambitus  augetur.  Lamellae,  quae 
adhuc  supersunt,  simul  propius  altera  ad  alteram  accedunt,  ita  ut  inter  eas  semper 
tantum  lacunae  angustae  inveniantur.  Ubi  denique  ultimae  lamellae  evanuerunt,  super- 
ficies interna  in  infima  spinae  parte  rursus  aequaliter  glabra  est. 

Pulpa  jam  tubi  cornei  cavum  explens  huic  internae  spinae  superficiei  diversis- 
sime formatae  accurate  se  applicat  eique  ad  amussim  respondens  varios  status  nobis 
monstrat,  quos  habita  formae  et  evolutionis  ratione  in  quinque  aptissime  dividi  posse 
arbitror:  1)  Pulpae  apex  conus  glaber  et  aequalis  est.  2)  Deinde  pulpa  paulatim 
angulata  fit,  angulique  hac  forma  effecti  sensim  acuuntur  atque  elongantur,  et  hoc 
modo  in  angustas  lamellas  longitudinales  mutantur,  quae,  quo  longius  ab  apice 

distant,  eo  magis  eminent  et  simul  frequentiores  fiunt,  ita  ut  pulpa  quasi  striata  ap- 
pareat. Hae  lamellae  lacunis  angustis  in  spinae  superficie  internae  obviis  respon- 
dent et  vice  versa  sulci  interjecti  prominentiis  longitudinalibus  illius  superficiei  supra 
descriptis.  3)  Pulpae  pars  centralis  angustissime  extracta  est,  dum  partis  periphe- 
ricae lamellae  magis  magisque  elongantur  atque  etiam  lamellas  laterales  emittunt,  unde 
matrix  in  sectione  transversa  arboris  instar  in  ramulos  divisa  apparet.  Ouaevis 

lamella  major  inter  binas  prominentias  majores,  quae  in  strati  cornei  superficie 

interna  reperiuntur,  se  insinuat,  ejusque  lamellae  laterales  strati  illius  prominentias 

minores*  interpositas  includunt.  4)  Magis  iufra  processus  laterales  paulatim 
evanescunt,  lamellae  majores  minuuntur  et  pulpae  pars  centralis  rursus  major 
fit,  ita  ut  tota  pulpa  denuo  magis  simpliciter  striata  appareat.  5)  Lamellae  et 
striae  omnino  evanescunt,  et  matrix  jam  rursus  glabra  in  ultimo  fine  paululum  con- 
stricta est. 

Quum.,  ut  inter  omnes  satis  constat,  primum  spinae  apex  e cute  proveniat  et 
paulatim  tota  ejus  longitudo  efformetur,  matrix  quoque  omnes  bos  status  varios, 
quos  modo  enumeravimus,  sensim  subit,  et  quidem  ita,  ut,  dum  partes  ejus  recens 
excrescentes  et  ascendentes  tam  peculiari  ratione  transformantur,  partes  supremae 
paulatim  emoriantur,  quum  nutritio  aucta  desinat,  vasa  capillaria  obliterentur  et 
tantummodo  funiculus  restet,  cujus  massa  maximam  partem  tela  conjunctiva  constet. 
Hic  processus  continuo  progreditur,  donec  tota  pulpa,  spinae  evolutione  finita,  in 
animam  restantem  mutata  sit. 

Quaeritur  jam , quaenam  ratio  matrici  in  basi  intercedat  cum  partibus  vicinis? 

Singulae  cujusque  spinae  folliculus  corii  introversione  facta,  in  solida  pinguedine 
collocata,  formatur.  Hujus  folliculi  stratum  externum  solidum  et  firmum  est,  quo 
saccus  firmitatem  satis  magnam  adipiscitur,  .superficies  interna  vero  strato  molli, 
parum  solido,  fere  floccoso  constituitur.  In  ejus  parietibus  passim  parvae  glandulae 
sebaceae  animadvertuntur  et  plerumque  apertura  tantae  magnitudinis,  ut  setam  in- 
ducere possis.  Hujus  quasi  fundae  lateralis  consilium  id  esse  crediderim,  ut,  ubi 
vetus  spina  excidit,  hinc  nova  evolvatur  Praeterea  saccus  fere  usque  ad  fundum 
probabiliter  involucro  epitheliali  vestitur,  quod  tamen  in  praeparato  spiritu  vini  asser- 
vato certo  demonstrari  non  potuit. 

Ex  hujus  igitur  folliculi  fundo  pulpa  mollis  et  tenera  assurgit,  coriique  stratum 
internum  laxum  directe  in  eam  transit.  Primum  illa  quasi  vallum  quoddam  parvum 
efficit,  tum  paululum  constringitur  et  deinde  cylindri  formam  prae  se  ferens  assurgit. 
Oblata  mihi  est  occasio  observandi  spinam  in  evolutione  versantem,  cujus  apex 
jam  extrinsecus  eminuit.  In  folliculo  a me  nudato  et  diffisso  illa  conum  cavum  ex- 
hibens, superne  jam  in  massam  corneam  durata,  prope  basin  adhuc  mollis,  satis 
laxe  pulpae  insedit  et  usque  ad  eum  locum,  ubi  e folliculo  exiit,  vagina  aut  inv  olucro 
tenerrimo  vestita  erat,  quod  ex  parvo  illo  vallo  assurgens  in  apice  jam  evanuerat. 
Ubi  spinam  huc  illuc  ad  latus  flexi,  in  pulpa  in  spinam  se  insinuante  strias  animad- 
vertere potui.  Microscopii  auxilio  cognovi  hoc  involucrum  cellulis  oblongis  qua- 
drangulis compositum  esse,  membranulam  vero  folliculi  parietem  vestientem  gaudere 
textura  telae  conjunctivae  striatae. 

Ex  iis,  quae  supra  de  spinae  superficie  interna  et  de  pulpa  exposuimus,  eas 
inter  se  accuratissime  congruere  apparuit,  ita  ut  illius  superficiei  formam  ubique  e 

respondentibus  matricis  partibus  pendere  demonstrari  posset.  Est  tamen  aliquid, 
quo  totius  rei  cognitio  et  explicatio  difficilior  reddatur.  Si  enim  spinae  strata, 
substantiam  corticalem  et  substantiam  medullarem,  respicimus,  etiam  inter  has  sub- 
stantias fines  peculiares  constitutos  esse  videmus,  quos  non  ita  explicare  licet,  ut 
eos  solum  ex  cellularum  stratis  hystologice  diversis  ortos  esse  dicamus.  In  supe- 
riore spinae  parte  superficies  interna  substantia  corticali  formatur ; deinde  pulpa 
striata  apparet,  circa  quam  ab  initio  tantummodo  substantia  corticalis  sita  est;  paulo 
profundius  vero,  hac  exteriora  versus  protrusa,  substantia  medullaris  jam  in  con- 
spectum veniens  superficiem  internam  exhibet.  Attamen  hic  lineamenta  extrema , 
quibus  fines  inter  substantiam  corticalem  et  substantiam  medullarem  constituantur, 
iis  lineamentis,  quibus  substantia  medullaris  a pulpa  secernatur,  accuratissime  respon- 
dere videmus,  ita  ut  tantum  substantiam  corticalem  per  matricem  striatam  prius 
formam  suam  accepisse  statuendum  sit.  In  media  tamen  spinae  parte  res  aliter 
se  habet.  Hic  enim  pulpam,  ut  supra  copiosius  enarravimus,  arboris  instar  in 
ramulos  discurrentem  videmus,  cui  formae  internae  spinae  superficies  in  hac  regione 
substantia  medullari  constituta  impressionibus  sive  lacunis  suis  respondet ; substan- 
tiae vero  corticalis  eam  cingentis  superficies  interna  formam  offert  respondentibus 
pulpae  partibus  minime  accommodatam.  Etenim,  id  quod  segmenta  transversa  nobis 
ostenderunt,  lamellae  longitudinales  sex  majores  et  sex  minores  prominent  atque  in 
substantiam  medullarem  intrant,  quod  formam  matricis,  circa  quam  substantia  corti- 
calis formata  sit,  necessario  striatam  fuisse  indicat.  Itaque  credendum  est,  pulpam 
jam  in  ramulos  discurrentem,  quum  substantia  corticalis  nasceretur,  simpliciter  stria- 
tam fuisse  et  postea  demum  ad  gignendam  substantiam  medullarem  in  eam  formam 
evolutam  esse,  qua  eam  in  spina  exculta  instructam  videmus.  Cujus  rei  id  quoque 
documento  est,  quod  in  spinae  parte  inferiore  sese  evolvente  stratum  corticale 
hac  sola  forma  praeditum  apparet. 

His  expositis  totum  processum  evolutionis  spinae  animo  nobis  fingere  studeamus. 

Matrix  igitur  futura  in  folliculi  fundo  coni  minimi  instar  supra  vallum  parvum 
assurgere  coepit,  omnesque  ejus  partes  simul  occasionem  ad  cellulas  formandas 
praebent  Cellulae  in  apice  paulatim  per  singula  strata  aliius  elevantur,  cellulae 
laterales  exteriora  versus  protruduntur.  Pulpa  magis  magisque  procrescit  et  con- 
tinuo novis  cellularum  massis  cingitur.  Strata  veterrima,  quae  in  apice  et  super- 
ficie externa  sunt,  paulatim  in  massam  corneam  indurescere  et  in  substantiam  corti- 
calem transformari  incipiunt,  strata  inferiora  vero  et  interiora,  quum  recentiora  sint, 
in  conditione  magis  molli  esse  perseverant.  Apice  formato,  cellularum  e vallo 
assurgentium  stratum  extremum  ab  inferioribus  se  magis  sejungit,  singularum  cellu- 
larum parietes  coalescunt,  nuclei  evanescunt,  atque  hoc  modo  illud  in  membranam 

teneram  mutatur,  quae  vaginae  instar  partem  jam  formatam  vestit.  Dum  in  apice 
pulpa  nutritione  aucta  magis  magisque  privatur  et  marcescit,  inferiores  ejus  partes 
continuo  altius  procrescunt.  Paulatim  pulpa  ita  mutatur,  ut  sursum  crescens  super- 
ficiem striatam  accipiat.  Inter  hunc  pulpae  statum  sulcatum  in  inferiore  parte  stratum 
substantiae  corticalis,  idque  extremum,  superficie  interna  glabra  formatur;  quod 
stratum  vero  hujus  substantiae  postea  juxta  pulpam  apponitur,  jam  secundum  muta- 
tam  pulpae  conditionem  lamellis  instructum  est.  Pulpae  striis  et  numero  et  altitu- 
dine continuo  crescentibus,  intimae  cellulae  ad  constituendam  substantiam  medullarem 
congrediuntur,  qua  re  denuo  pulpae  mutatio  indicatur.  Substantia  medullaris  ab 
initio  tenuis  limbi  instar  matricem  cingens  magis  inferiora  versus  cito  augetur, 
stratoque  corticali  circumdatur  et  quasi  portatur.  Spina  jam  formata  continuo  altius 
protruditur  et  magis  magisque  durescit,  matrix  vero  in  partibus  spinae  jam  formatis 
emortua  in  animam  mutatur.  Jam  denuo  ab  inferiore  parte  matrix  excrescit,  ac 
striata  fit,  et  substantia  corticalis  deponitur.  Deinde  vero  pulpa  paulatim  in  ramulos 
discurrere  incipit  ad  progignendam  substantiam  medullarem,  huic  formae  respon- 
dentem, ramulique  illi  in  subsequentibus  pulpae  partibus  magis  magisque  frequentes 
fiunt.  Quum  igitur  haec  matricis  pars  ab  initio  tantummodo  striata  sit  atque  hoc 
statu  stratum  corticale  gignat,  eadem,  dum  stratum  illud  novo  pulpae  incremento 
altius  protruditur,  ad  generandam  substantiam  medullarem  ita  mutatur,  ut  in  ramulos 
dividatur.  Jam  vero  spina  maximam  crassitudinem  adepta  est.  Ex  corporis  super- 
ficie progressa  in  apice  jam  vagina  sua  per  desquamationein  orbata  est,  cujus  loco 
stratum  epitheliale  tegularum  instar  depositum  apicem  circumdat,  quod  initio  sub 
vagina  illa  situm,  ut  vagina  ipsa,  originem  suam  vallo  debet.  Paulatim  pulpa  ad 
gignendam  substantiam  medullarem,  ambitu  decrescentem,  pauciores  lamellas  laterales 
emittere  incipit,  donec  rursus  et  stratum  corticale  et  substantia  medullaris  per 
matricem  tantummodo  striatam  deponuntur.  Substantia  medullaris  sensim  minore 
copia  generatur  et  tandem  omnino  evanescit,  quo  facto,  circa  pulpam,  superficialiter 
tantum  striatam,  sola  substantia  corticalis  deponitur,  cujus  copia  et  ipsa  continuo 
minuitur.  Infimus  spinae  finis,  pulpae  respondens,  magis  magisque  angustatur;  tan- 
dem vero  matrice  supra  vallum  constricta  in  fundo  nutritio  aucta  desinit,  neque 
amplius  cellulae  recentes  formantur. 

Leges  igitur  universales  his  paucis  verbis  comprehendere  possumus. 

Spina  pro  matricis  formae  effigie  habenda  est,  in  qua  formanda  tamen  haec 
propria  sunt:  1)  Pulpa,  ut  in  pluma,  novo  incremento  paulatim  ad  longitudinem 
telae  respondentem  evolvitur;  pulpa  igitur  et  tela  cornea  simul  exsurgunt,  ita  ut 
haec  illius  involucrum  sit.  Matrix  in  interiore  parte  relicta  anima  vocatur. 

2)  Pulpa  easdem  mutationes  subit,  quas  spina : a)  in  superiore  parte  acuta 
est,  deinde  ejus  ambitus  augetur,  inferiora  versus  rursus  minuitur,  b)  Quaevis 
pulpa  initio  glabra  est,  sed  altius  procrescens  varias  formas  induit,  dum  simul 
variae  substantiae  deponuntur. 


Erinaceus  Europaeus  inde  a capite  usque  ad  caudam  spinis  fere  ubique  ejusdem 
magnitudinis  obsitus  est,  excepta  abdominis  superficie,  quae  pilis  vestitur.  Spinae 
arctissime  congregatae  et  erectae  cuti,  quae  corii  fere  duritie  est,  insertae  sunt, 
ita  ut  aegre  extrahi  possint.  Spinae  finis  infimus,  cui,  ubi  per  cutem  perrumpit, 
extrinsecus  epidermis,  tamquam  lamella  tenuissima,  undique  se  applicat,  angustissimus 
est,  deinde  spina,  crassitudine  mox  admodum  aucta,  tantummodo  paululum  ad  latus 
flexa  assurgit  et  apice  clauso  solidoque  finitur.  Spina,  circiter  dodrantem  pollicis 
longa  atque  in  media  parte  fere  lineam  dimidiam  crassa,  omnino  dura,  quin  etiam 
propter  duritiem  fragilis  est.  Spinae  superficies  coloribus  flavescente  et  fusco,  per 
annulos  alternantibus,  tincta  est. 

Statim  ad  contemplanda  segmenta  transversa  me  converto.  Extremi  apicis 
segmentum  tantummodo  offert  substantiam  corticalem,  homogeneam,  corneam,  in  qua 
cellularum  indicia  dignosci  possunt.  In  segmentis  deinde  sequentibus  centrum  coloris 
lucidioris  formaeque  haud  regularis,  attamen  magis  minusve  ovatae,  apparet.  Quo 
propius  ad  mediam  spinam  descendimus,  eo  magis  augetur  pars  centralis,  haud  regu- 
lariter angulata  fit,  tum  dentata,  denique  magis  minusve  stellae  formam  assumit,  eadem 
fere  ratione,  qua  partem  centralem  in  Hystricis  spina  paulatim  mutari  supra  vidimus. 
Substantia  corticalis,  quae  per  totum  spinae  decursum  fere  ejusdem  crassitudinis  est, 
centrum  annuli  instar  cingit.  In  media  spina  centrum  constituit  discum  magnum, 
rotundum,  foliatum,  cujus  forma  maxime  regularis  est.  Singula  ejus  folia  aequaliter 
ovata  et  inter  se  prorsus  similia  sunt.  Propterea  etiam  processus  substantiae  cor- 
ticalis inter  massae  centralis  folia  se  insinuantes,  forma  regulari  gaudent  et  quidem 
ita  ut  ab  initio  latiores  centrum  versus  acuantur  (Fig.  4).  Hi  processus  et  centri  folia 
brevia  tantum  sunt,  quo  fit,  ut  propria  pars  media  disci,  omnino  circuli  formam  refe- 

rens,  admodum  praevaleat.  Ubi  spinae  crassitudo  inferiora  versus  decrescere  coepit, 
centri  forma  rursus  minus  regularis  fit,  ejusque  ambitus  minuitur;  nonnulla  folia 
evadunt  breviora,  angustiora,  quin  etiam  evanescunt. 

Itaque  etiam  in  Erinacei  Europaei  spina  reperimus  massam  centralem,  lucidiorem, 
per  totam  ejus  longitudinem  decurrentem,  qua  tubulus,  substantia  corticali  formatus, 
impletur.  Haec  massa  laxa  humoribus  facile  penetratur  et  turgida  fit,  ejusdemque 
' naturae  est,  cujus  substantia  medullaris  in  Hystricis  cristatae  spina.  Anima  neque 
simplex,  nec  in  ramulos  discurrens  in  spina  cognosci  potest;  attamen  texturae  ra- 
tiones propter  frequentes  aeris  bullas,  simulae  segmentum  transversum , id  quod 
necessarium  est,  humectatur,  ubique  orientes,  difficile  perquiruntur.  Huic  rei  etiam 
adseribendum  esse  arbitror,  quod  viri  docti,  qui  ante  me  hanc  spinam  perscrutati 
sunt,  ut  praecipue  Erdl  et  Eble,  in  structura  ejus  interna  describenda  a me  mag- 
nopere differunt.  Hic  quoque  Kali  nobis  auxilium  praestat.  Solutione,  cujus  de- 
cima pars  Kali  est,  circiter  duas  horas  in  segmenta  transversa  agente,  liaec  admodum 
extenduntur,  aeris  bullae  evanescunt,  centrum  omnino  pellucidum  fit,  conditioque 
cellularis  et  substantiae  medullaris  et  strati  corticalis  aperte  cognoscitur.  Nullum 
vero  vestigium  pulpae  dignoscitur,  unde  eam  simul  cum  tela  cornea  sursum  crevisse 
conjici  possit;  quae  sententia  etiam  magis  hoc  experimento  confirmatur.  Curavi, 
ut  solutio,  cujus  decima  pars  Kali  erat,  quafuor  dies  in  frustulum  ex  media  spinae 
parte  exsectum  ageret;  quare  substantia  corticalis  fere  omnino  destructa  et  tantum 
circa  massae  centralis  foliorum  apices  tenuissimum  stratum  ejus  relictum  erat,  ita 
ut  nudatum  centrum  medullare,  sulcis  longitudinalibus  aequaliter  insignitum,  mihi 
restaret.  Haec  massa  leni  pressione  et  vellicatione  dissoluta  est  in  plures  discos 
transversos  minimos,  omnes  regulares,  foliatos,  qui  tantum  laxe  alter  ad  alterum 
appositi,  neque  pulpa,  quae  in  media  parte  sita  esset,  contenti  et  conjuncti  apparebant. 

Quaeritur  iam,  quomodo  in  hac  spina  formationis  processum  secundum  leges 
iam  notas,  quas  tela  cornea  in  evolutione  sua  ex  matrice  sequitur,  animo  nobis  fin- 
gere debeamus.  Occasio  milii  non  est  oblata  in  praeparatis  recentibus  matricis 
rationem  in  fundo  disquirendi. 

1)  Pulpa  non  exsurgit  cum  ceteris  substantiis  corneis,  quare  nullam  animant 
in  spina  demonstrare  possumus.  Itaque  spina  minus  circa  matricem  et  ex  illa  evol- 
vitur, quam  supra  pulpam,  in  basi  relictam,  continuo  cellularum  juxtappositione  per 
totam  longitudinem  quasi  exstruitur.  Sed  hic  quoque  tam  externae  quam  internae 
formae  rationes  in  universum  matrice  constituuntur,  nisi  quod  tota  spina  pendet  e 
constructione  multorum  stratorum  , quorum  alterum  alteri  impositum  est. 

2)  Quum  vero  structura  interna  secundum  singulas  regiones  diversa  sit,  etiam 
necesse  est,  una  eademque  pulpa  ad  procreandas  singulas  partes  formam  saepius 

deinceps  mutet.  Itaque  nequaquam,  ut  in  Hystricis  spina,  quasi  suam  quaeque  regio 
pulpam  habet,  quacum  in  altum  excrescat,  sed  una  eademque  particula  totius  spinae 
matricem  constituit. 

3)  Substantia  denique  corticalis  et  massa  medullaris  non  possunt  altera  post 
alteram  ex  una  eademque  matricis  parte  generari,  sed  potius  simul  oriantur  necesse 
est,  ita  quidem,  ut  altera  pulpae  pars  priorem  gignendam  suscipiat,  altera  posteriorem. 
Etenim  generari  non  posse  uno  eodemque  plano  deinceps  utramque  substantiam, 
inde  manifestum  est,  quod,  si  res  ita  se  haberet,  necesse  esset,  singula  strata  per 
latitudinem  alternarentur,  ergo  spina  in  latitudinem  cresceret. 

Pulpa  ab  initio  conus  parvus,  acutus,  glaber  est,  stratumque  corticale  circa 
eam  se  evolvens  apicem  extremum  efficit  et  sursum  protruditur.  Jam  matrix  mu- 
tatur et  primum  quidem  forma , apex  enim  retunditur  et  superne  planities  horizon- 
talis constituitur,  ac  simul  sulci  longitudinales  leviores  iisque  respondentes  lamellae 
longitudinales  efformantur , deinde  vero  etiam  consilio,  planities  enim  illa  superior 
fabrica  substantiae  medullaris  evadit , dum  partes  laterales  et  inferiores  iisque  vi- 
cinus fundus  folliculi,  ex  quo  matrix  surgit,  tantummodo  generandae  substantiae 
corticali  inserviunt.  Re  vera  a parte  superiore  substantiam  medullarem,  ab  infe- 
riore substantiam  corticalem  evolvi,  inde  elucet,  quod  tantum  sub  hac  condi- 
tione posterior  locum  exteriorem  occupare  potest.  Matricem  porro  superne 

planam  fieri  oportere  ad  substantiam  medullarem  excernendam  eo  demonstratur, 
quod  illa  in  singulos  discos  minimos  dilabitur.  Sulci  longitudinales  paulatim  fre- 
quentiores  et  profundiores  fiunt,  lamellae  respondentes  formam  magis  regula- 
rem induunt,  totaque  pulpa  latior  et  cylindracea  fit,  quo  efficitur,  ut  superficiei 
supernae  ambitus  figuram  regularem,  foliatam  exhibeat.  Ex  hac  superficie  substan- 
tia medullaris  recens  evoluta,  finibus  suis  ejus  formam  servans,  directione  verticali 
per  singula  strata  protruditur.  Eodem  tempore  a lateribus  exteriora  versus  sub- 
stantia corticalis  sulcata  deponitur,  sed  etiam  ex  basi  strata  directione  verticali  ex- 
surgunt et  'priorem  illam  in  eandem  directionem  secum  quasi  abripiunt.  Haec  res 
fere  gravissima  est  in  evolvendis  iis  telis  corneis,  in  quibus  matrix  non  sursum 
crescit  cum  ceteris  substantiis,  etenim  hac  tantum  ratione  fieri  potest,  ut  substantia 
corticalis  directione  verticali  exsurgat.  Paulatim  matrix  metamorphosin  regressivam 
init,  cylindrus  enim  tenuior  et  superficies  superna  minor  fit,  parique  ratione  etiam 
substantia  medullaris  recens  formata  ambitu , ergo  tota  spina  crassitudine  minuitur. 
Lamellae  et  sulci  longitudinales  formam  minus  regularem  accipiunt,  partim  etiam  om- 
nino evanescunt,  matrix  magis  magisque  marcescit  et  cellularum  juxtappositio  desinit 

III. 


Spinae  Hystricis  et  Erinacei  cum  aliis  telis  corneis  similibus 

comparantur. 

Has  duas  telas  corneas,  quas  spinae  Hystricis  et  Erinacei  nobis  offerunt, 
accuratius  iuquisivi  et  descripsi,  primoque  loco  posui,  quoniam  illae  duo  genera  for- 
mationis pulpae  rationibus  inter  se  differentia  quasi  repraesentant,  et  quoniam  in 
illis  textura,  quamvis  magis  complicata,  tamen  propter  majorem  totius  telae  ambitum 
facilius  et  certius  observari  potest. 

Jam  ad  alias  telas  corneas  similes  transeo,  ut  eas  cum  spinis  comparem;  quas 
quidem  breviter  tantum  describere  potero. 

Hystricis  cristatae  pili. 

Duae  potissimum  species  horum  pilorum  contemplandae  sunt : partim  pili  longi, 
setis  similes , qui  in  animalis  cervicibus  jubam  efficiunt , partim  pili  breves , plani, 
spinis  similes,  prope  caput  et  superficiem  abdominis.  Hi  posteriores  e cute  angusti 
surgunt,  sensim  latiores  fiunt,  tum  constringuntur,  deinde  denuo  latitudine  augentur 
et  denique  in  apicem  tenuem  excurrunt.  Utraque  species  texturam  spinae  verae 
simillimam  nobis  monstrat.  In  segmento  transverso  ovato  pulpa  striae  tenuis  instar 
medium  locum  occupat,  deinde  sequitur  substantia  medullaris,  quam  substantia  corti- 
calis ut  aunulus  cingit.  Singulas  formae  varietates  in  Fig.  5 facile  animadvertes. 

Pili  DlCOtylis  torquati  setis  similes  ad  Hystricis  pilos  proxime  accedunt, 
quum  textura  magnopere  consentiant  cum  spina  Hystricis  versus  inferiorem  ejus  finem. 
Echidnae  spinae. 

Inter  tenues  pilos  animalis  tergum  vestientes  spinae  singulatim  positae  repe- 
riuntur.  Illae  circiter  sesquipollicem  longae,  durissimae,  colore  ex  cano  flavescente 
tinctae,  in  partibus  inferioribus  haud  pellucidae,  apicem  versus  paululum  lucis  trans- 
mittentes, superficie  glabra  instructae  sunt. 

Segmenta  transversa  apicis  tantummodo  substantiam  corticalem  offerunt ; paulo 
inferius  haec  substantia  tubulum  cavum  constituit,  quum  pulpa  probabiliter  fere 
omnino  exaruerit ; etiam  magis  inferiora  versus  hic  tubulus  demum  substantia  me- 
dullari laxa  coloris  lucidi  expletur.  Frequentes  aeris  bullae  impediunt,  quominus  de 
textura  jam  certi  quidquam  observari  possit.  Adjecta  tamen  solutione  ex  kali  parata, 

in  conspectum  veniunt  cellulae  substantiae  corticalis,  quae  annnli  tenuis  instar  stra- 
tum medullare  cingit,  cujus  circuitus  internus  passim  processus  parvos  emittit.  Si 
segmenta  transversa  per  horas  nonnullas  in  solutione  illa  sita  fuerunt,  processus 
illi  parvi  accuratius  conspiciuntur  et  majores  fiunt.  In  media  parte  substantiae  me- 
dullaris cellulis  satis  magnis  compositae  pulpa,  cujus  forma  tantum  fortiore  exsic- 
catione parum  regularis  facta  esse  videtur,  se  nobis  offert,  quae  colore  suo  ex 
flavescente  canescente  a substantia  medullari  lucidiore  dignosci  potest. 

Itaque  in  hac  spina  quoque  -pulpa  cum  ceteris  substantiis  exsurgit,  quae  tamen 
dum  spina  evolvitur,  exceptis  sulcis  tenuissimis,  nullas  formae  mutationes,  quae 
alicujus  momenti  sunt,  subire  videtur. 

Suis  scrophae  seta. 

Setam  priores  investigatores  diversissime  descripserunt:  Cuvier  *)  eam  sin- 
gulis filis  constare  atque  in  media  ejus  parte  duos  canaliculos  medullam  continentes 
inesse  dicit;  Eble 1  2)  eam  tenuibus  canaliculis  medullam  continentibus  compositam 
esse  affirmat;  Erdl  3)  substantia  corticali  crassa  tubulum  medullarem  compressione 
planum  factum  cingi  refert.  Duo  priores  viri  docti  in  disquisitionibus  suis  eo  in 
errorem  adducti  esse  videntur,  quod  seta  propter  peculiarem  quaudam  indolem  facile 
finditur,  posterior  vero  imagine  segmenti  transversi,  quod  quidem  discum  ovatum 
lucidi  coloris,  interjectis  passim  maculis  obscuris  offert.  Centrum  ejus  magis  mi- 
nusve  formae  X simile  strias  obscuras  constituens  apparet  (Fig.  6) ; quae  striae 
quidem,  id  quod  Erdl  fecit,  pro  fissuris  falso  haberi  possint.  Ubi  vero  segmenta 
transversa  quinque  vel  decem  sexagesimas  horae  partes  solutioni,  cujus  dimidia  pars 
kali  est,  et  deiude  aquae  purae  exposuimus,  illa  admodum  extenduntur,  maculae 
parvae  evanescunt,  easque  depositiones  pigmenti  naturae  resinosae  esse  cognoscitur, 
centrum  obscurum  colorem  lucidiorem  induit  et  passim  strias  tenuissimas  monstrat, 
unde  elucet,  illud  pro  pulpa  habendum  esse.  Circa  eam  cellulae  pulcherrimae  nucleis 
perspicuis  instructae  in  conspectum  veniunt,  quarum  eae,  quae  matrici  proximae  sunt, 
longiusculae  apparent,  strata  externa  vero  forma  magis  regulari,  polygonia  gaudent. 
Superficies  epithelio  tenero  vestitur.  Propria  indoles  spinae,  qua  facile  finditur, 
semper  magis  minusve  tantum  ad  partem  superiorem  pertinet,  et  e peculiari  pulpae 
forma  pendere  videtur,  quae  eo,  quod  dividitur,  quasi  singulas  strati  cellularis 
cingentis  sectiones  magis  minusve  certis  finibus  disjungit,  atque  fortasse  etiam  e 
peculiari  cellularum  singularum  juxtappositione,  illa  pulpae  forma  provocata. 

1)  (Siioter^  93or(efungen  2ter  23anb,  oon  ben  ^aareti- 

2 @ble,  bie  l!ei)re  oon  ben  $aaren. 

2)  Gtvbl,  oerglcictjenbe  SarfMung  be$  innern  93auc$  ber  £aave  jc. 

Itaque  in  seta  invenimus  matricem,  quae  simul  cum  tela  ipsa  exsurgit,  et  ex- 
cepto epithelio  unam  tantum  substantiam,  quae  indolem  substantiae  corticalis  telarum 
jam  descriptarum  prae  se  fert. 

Setae  Phacochoeri  Aeliani  eandem  texturam  nobis  monstrant. 
Mystaces  (£aftyaare). 

Hoc  nomine  omnes  illi  pili  insigniuntur,  qui  utrimque  circa  os  mammalium""et 
quidem  in  labio  superiore  positi  sunt. 

a)  Circa  os  PllOCae  vitulinae  setae  longiores  et  breviores  reperiuntur, 
quae  albae,  durae,  flexibiles,  exteriora  et  posteriora  versus  arcuatae  sunt.  Cras- 
sissimae illae  in  basi  sunt  et  usque  ad  apicem  paulatim  ambitu  minuuntur,  atque 
paululum  planatae  apparent.  Passim  illae  locis  nonnullis  attenuatae  et  simul  circa 
axem  suam  longitudinalem  contortae  sunt,  ita  ut  interdum  spiras  regulares  ex- 
hibeant. 

Segmenta  transversa  ostendunt  tantummodo  satis  crassum,  stratum  corneum  ac 
foramen  rotundum  illo  circumdatum  et  plerumque  massa  eoioris  ex  flavo  subfusci 
impletum,  propter  quam  utrimque  per  diametrum  longitudinalem  stria  obscura  de- 
currit. (Fig.  7).  Segmentis  transversis  solutione  e Kali  parata  imbutis,  striae  illae 
evanescunt,  unde  eas  tantum  pigmenti  depositiones  esse  cognoscimus;  ubique  cel- 
lulae conspicuae  cum  nucleis  apparent,  quae  quidem  in  externa  segmentorum  peri- 
pheria  regularem  formam  polygoniam  prae  se  ferunt,  ad  centrum  autem  versus 
magis  in  longitudinem  extractae  sunt ; massa  centralis  ipsa  haud  mutatur. 

Inde  elucet,  in  his  setis  eandem  esse  texturam  quam  in  Suis  scrophae  setis, 
ita  ut  hic  quoque  simul  exsurgat  pulpa  circumdata  massa  cellulari  , quam  in  aliis 
pilis  substantiam  corticalem  nuncupavimus,  substantia  medullaris  vero  prorsus  desit. 

b)  Trichechi  Rosmari  mystaces  ejusdem  conditionis  internae  sunt. 

c)  Idem  dicendum  est  de  Felium  Canumque  ' mystacibus,  etenim  in  iis 
quoque  texturam  cellularem  massae  centralis  minime  inveni. 

Pili  Myrmecopliagae  jubatae  caudam  vestientes. 

Hi  pili  longi,  plani,  fere  graminis  formam  referentes,  colore  alternatim  flave- 
scente et  fusco  tincti  sunt.  Segmentum  transversum  obscurum  microscopii  auxilio 
conspectum  formam  peculiarem  ostendit,  est  enim  in  media  parte  angustior  et  in 
Anibus  bulbi  instar  amplificatur.  (Fig.  8.)  In  medio  segmento  obscura  et  angusta  stria 
longitudinalis  decurrit,  totus  discus  vero  satis  regulariter  maculatus  apparet.  Seg- 
mentum transversum  solutione,  cujus  dimidia  pars  Kali  est,  per  decem  sexagesimas 
imbutum  extenditur  magisque  ovatum  flt,  stria  vero  illa  obscura  in  media  parte  de- 
currens in  lacunam  mutatur,  quae  continuo  augetur,  donec  annulus  regularis  ovatus 
formatur.  Hic  annulus  simul  magis  magisque  pallescit,  cellulaeque  pulcherrimae, 

permagnae,  polygoniae  in  conspectum  veniunt,  in  quarum  media  parte  nucleus  ob- 
scurus pigmenti  granulis  obscuris  circumdatus  animadvertitur,  qua  re  parvae  ma- 
culae obscurae,  forma  magis  minusve  regulari  instructae  et  interstitiis  angustis  luci- 
dioribus, colore  subfusco  tinctis,  cinctae  efficiuntur,  quae  quidem  eaedem  maculae 
sunt,  quae  Kali  non  adhibito  conspiciebantur.  Ad  internum  annuli  circuitum  reli- 
quiae quaedam  substantiae  lacunam  antea  explentis  animadvertuntur , quam  nullum 
cellularum  vestigium  exhibentem  equidem  pro  pulpae  exsiccatae  rudimentis  habeo. 

Itaque  hi  pili  quoque  ejusdem  texturae  sunt,  cujus  Suis  scrophae  setae. 

Erethizontis  spinae. 

Hae  spinae  variae  longitudinis  et  crassitudinis  comprimi  possunt,  earumque 
superficies  glabra,  alba,  in  apice  fusca  est.  Illae  angustiores  e cute  oriuntur,  versus 
inediam  partem  crassiores  fiunt  et  in  apicem  acutum  exeunt.  Spinae  evulsae  finis 
inferior  cavus  est  et  pellucidus,  similis  plumae  calamo.  In  segmento  transverso  mediae 
spinae  conspicitur  annulus  tenuis  aequaliter  rotundus  strati  substantiae  corticali  similis, 
medullam  mollem,  largissimam  cingens.  Adhibito  Kali,  in  hac  substantia  medullari 
cellulae  magnae  propriae  luculenter  apparent , neque  vero  animadvertitur  pulpa 
cum  spina  in  altum  progressa.  In  externi  strati  margine  epithelium  magnum  tegu- 
larum instar  collocatum,  neque  vero  in  strato  ipso  cellulas  substantiae  corticalis 
cernimus.  Dijudicari  nequit,  utrum  tantummodo  epithelium  externum  numerosis  stratis 
compositum  medullae  involucrum  constituat,  an  fortasse  putandum  sit,  propriis  mem- 
branis epithelialibus  tenue  stratum  corticale  formari.  Strati  externi  crassitudo  per 
totam  spinae  longitudinem  eadem  est,  ambitus  vero  substantiae  medullaris  et  supe- 
riora et  inferiora  versus  minuitur. 

Cervi  Alcis  pili  et  quidem  fasciculi  illius,  qui  pone  mentum  hujus  animalis 
reperitur. 

Hi  pili  fortes  latiores  incipiunt  et  sensim  magis  acuuntur.  In  segmento  trans- 
verso externum  stratum  tenue,  obscurum,  circuli  formam  exhibens  a medulla  luci- 
diore aeris  bullis  impleta  distinguitur.  Pilus  solutione,  cujus  decima  pars  Kali.  est, 
circiter  tres  horas  imbutus  turgescit  et  emollitur , ita  ut  tantum  forfice  segmenta 
transversa  facere  possis.  In  his  centrum  constituitur  massa  medullari  cellulis  magnis 
composita  ; pulpa  non  reperitur,  neque  in  strato  externo  cellulae  cerni  possunt.  Ubi 
parvum  operculum  vitreum  praeparato  impositum  est,  annulus  externus  diruptus  a 
massa  centrali  secessit,  et  ex  parte  strata  epithelii  tegularum  instar  collocati  soluta 
sunt.  Intra  haec  autem  epithelii  strata  membrana  tenuis,  pellucida  conspecta  est, 
in  qua  quasi  plicae  et  singuli  nuclei  dissipati  cognosci  poterant,  extrema  vero  cellu- 
larum lineamenta  deerant.  Itaque  statuendum  videtur,  stratum  corticale  tenuissimum 
singulis  membranis  ejusmodi  compositum  exstare. 

Pilus  solutione,  cujus  decima  pars  Kali  est,  per  viginti  quatuor  horas  imbutus 
omnino  emollitur.  Jam  per  longitudinem  in  media  pili  parte  striam  albidam  et 
utrimque  striam  fuscam  distinguimus,  quas  acus  ope  facile  sejungere  possumus. 
Stria  albida  microscopii  auxilio  explorata  texturam  substantiae  medullaris  favis  simi- 
lem monstrat. 

Hominis  pili. 

Pilus  humanus,  ut  satis  constat,  in  universum  forma  cylindracea  est,  et  radice  ampli- 
ficata ac  cava  intra  folliculum  in  pulpa  insidens  versus  finem  liberum  paulatim  acuitur. 

Per  ejus  longitudinem  duae  distinguuntur  substantiae,  altera  externa,  magis 
pellucida  et  glabra,  altera  interna  indolem  granulosam  prae  se  ferens,  quae  tamquam 
stria  magis  minusve  lata  in  pili  centro  decurrit,  et  prout  minor  majorve  pigmenti 
copia  adest,  lucidior  vel  obscurior  apparet.  — Hae  substantiae  corticalis  et  medul- 
laris nominatae  sunt. 

♦ 

Ad  explorationem  aptissimi  sunt  pili  albi ; in  iis  enim  per  longitudinem  jam 
tenuiores,  jam  crassiores  lineas  decurrentes  aperte  videmus,  quae  quidem  satis 
arcte  congregatae  fibris  similes  sunt.  In  radice  hae  striae  luculentissimae  sunt  et 
radiorum  instar  discedunt,  versus  apicem  autem  animadverti  nequeunt.  Praeterea 
vero  in  superficie  conspiciuntur  transversae  lineae  tenues  et  undulatae  externi  strati 
epithelialis,  quod  hic  quoque  tegularum  instar  collocatum  est,  et  adjecto  acido  sul- 
phurico,  cujus  jam  supra  mentionem  fecimus,  carptim  dissolvitur. 

Substantia  corticalis,  ut  Reichert  ])  et  Jaesche2)  demonstraverunt,  stratis  con- 
centricis membranae  magis  minusve  pellucentis  et  secundum  pili  axem  longitudinalem 
tenuibus  fissuris  longitudinalibus  ex  parte  interruptae  constat.  Hae  fissurae  longitudi- 
nales obscurae  probabiliter  maxima  ex  parte  efficiunt,  ut  substantia  corticalis  fibrata 
appareat,  utque,  quod  quidem  viri  docti,  qui  ante  me  in  pilos  humanos  inquisiverunt, 
jam  attulerunt,  secundum  longitudinem  facile  in  frusta  magis  minusve  fibrata  findi 
possit.  Forsitan  etiam  plicae  quaedam  secundum  longitudinem  decurrentes  ad  strias 
illas  obscuras  provocandas  conferant. 

Frusta  pilorum  canorum  capitis  solutione,  cujus  dimidia  pars  Kali  erat,  per 
viginti  quatuor  horas  a me  imbuta  formam  priorem  servaverant,  sed  ita  emollita 
erant,  ut  tactu  dilaberentur.  In  massa  dilapsa  microscopii  auxilio  conspiciebantur 
corpuscula  magis  minusve  fusiformia , jam  in  alterutro  latere,  jam  in  fine  latiore 
una  vel  duabus  incisuris  instructa,  quae  quidem  aperte  frustula  membranae  illius 
fenestratae  et  imbutione  minutatim  diffissae  erant.  Eadem  fere,  adbibito  acido  nitrico, 
inveniebantur. 

1)  9ttuller’g  2frrf>t'u  fur  tfnafomie,  ^ftologie  :c.  Safjrgnng  1841.  p.  176. 

2)  F,  m.  Jaesche,  Dissertatio  de  telis  epithelialibus  in  genere  et  de  vasorum  sanguiferormn  in  specie. 

Dorpat-  1847.  / 

In  substantia  medullari,  quae  vocatur,  cellulae  cognosci  nequeunt,  sed  illa 
potius  granulis  globulisque  conglomerata  esse  videtur,  quae  jam  magis,  jam  minus 
arcte  congregantur,  quin  etiam  interdum  interstitiis  majoribus  inter  se  disjuncta 
apparent.  Passim  ad  utrumque  substantiae  medullaris  latus  etiam  lineamenti  obscura 
parietes  solidiores  indicantia  conspiciuntur. 

In  pili  folliculo,  ex  cujus  fundo  parva  angustaque  pulpa  conica  assurgit,  pili 
radix  involucro  circumdatur,  quod  duobus  stratis  aperte  conspicuis  atque  prope 
pulpam  inter  se  et  cum  pili  radice  confluentibus  constat.  Stratum  externum  cellulas 
manifestas  ostendit,  internum  vero  membranis  fenestratis  formatur. 

Quamquam  cellulae  apertae  in  massa  centrali  non  sunt  demonstratae,  tamen 
usu  receptum  est  eam  pro  substantia  medullari  habere.  Neque  tamen  haec  res 
extra  omnem  dubitationem  posita  est,  etenim  fortasse  aliquando  apparebit,  hanc 
massam  centralem  nihil  esse,  nisi  reliquias  pulpae  simul  cum  pilo  exsurgentis. 
Lana. 

In  superficie  lanae  epithelium  maximum,  quantum  in  nullius  alius  animalis  pilis 
invenire  potui,  conspicitur,  cujus  cellulae  polygoniae  tegularum  instar  collocatae 
sunt  et  in  margine  paululum  prominent,  ut  ille  quasi  dentatus  appareat.  In  media 
parte  tenuis  stria  obscura  satis  continuo  decurrit.  Singula  lanae  fila  solutione, 
cujus  dimidia  pars  Kali  est,  circiter  viginti  quatuor  horas  imbuta  emolliuntur  et 
turgescunt,  epithelium  minus  perspicue  cognoscitur,  in  media  vero  parte  jam  stria 
lucida  decurrit,  structura  aperte  cellularis  animadverti  nequit.  Etiam  hic  in  dubio 
relinquam , utrum  stria  illa  substantia  medullaris  an  anima  sit. 


IV. 


Spinae  aliaeque  partes  similes  dividuntur. 

Spinae  aliaeque  partes  hujus  generis  adhuc  descriptae  documento  esse  possunt, 
quam  diversae  et  variae  rationes  texturae  in  hac  telarum  cornearum  classe  repe- 
riantur.  Videmus  nominatim  vulgarem  earum  divisionem  in  pilos,  setas,  spinas 
minime  niti  peculiari  formationis  ratione,  sed  tantummodo  ad  externam  formam  et 
magnitudinem  referendam  esse,  et  quum  altera  species  sensim  in  alteram  transeat, 
magnopere  pendere  ex  singulorum  scrutatorum  arbitrio  et  sententia.  Quamquam 
enim  spinae  Hystricis  cristatae,  Erinacei  Europaei,  Echidnae  et  Erethizontis  externa 
specie  inter  se  simillimae  sunt,  tamen  singularum  textura  interna  diversissima  est; 

Hystricis  setae  et  Dycotylis  torquati  pili  eandem  texturam  prae  se  ferunt,  quam 
Hystricis  spinae,  contra  Erethizontis  spinae  eandem,  quam  Cervi  Alcis  pili  cet. 

Singulas  formationis  varietates  in  hac  telarum  cornearum  classe  jam  sub  finem 
hujus  commentationis  certo  quodam^ordine  dividere  conabor,  ita  quidem,  ut  pecu- 
liaris ratio  matricis,  tamquam  organi,  ex  quo  totius  telae  forma  evolvatur,  princi- 

pium divisionis  praebeat. 

I.  Spinae  aliaeque  ejusmodi  partes  corneae,  in  quibus,  ut  in  pluma,  pulpa 

novo  incremento  paulatim  ad  longitudinem  toti  parti  corneae  respondentem  evolvitur. 

Pulpa  igitur  et  tela  cornea  simul  exsurgunt,  ita  ut  haec  illius  involucrum  sit. 
Matrix  in  parte  interiore  relicta  anima  vocatur. 

1.  Badem  pulpae  pars  deinceps  substantiam  corticalem  et  substantiam  medul- 
larem generat. 

a)  Pulpae  forma,  dum  tela  cornea  evolvitur,  admodum  mutatur,  quare  etiam 
tela  cornea  ipsa  per  longitudinem  suam  varias  formae  rationes  offert. 

Hystricis  cristatae  spinae,  ejusdem  pili  et  setae,  DicotyHs  torquati  pili. 

b)  Pulpae  forma  fere  non  mutatur,  quare  etiam  tela  cornea  per  totam  longitu- 
dinem non  ostendit  majores  formae  varietates. 

Echidnae  spinae. 

2.  Pulpa  tantum  unam  substantiam  corneam  vulgari  strato  corticali  similem  ge- 
nerat ; pulpae  forma  nunquam  mutari  videtur. 

Suis  scrophae  setae,  Phocae  vitulinae,  Trichechi  Rosmari  et  Canis  mystaces,  Myr- 

mecophagae  jubatae  pili  longi  cet. 

II.  Pulpa  non  exsurgit,  sed  in  folliculi  fundo  restat,  ita  ut  pars  cornea  con- 
tinuo novarum  massarum  cellularium  juxtappositione  supra  pulpam  justam  longitu- 
dinem adipiscatur ; itaque  in  harum  telarum  parte  interiore  anima  non  reperitur. 

1.  Ex  pulpa  apice  substantia  medullaris,  ex  ejus  partibus  inferioribus  substantia 
corticalis  gignitur. 

a)  Matrix,  donec  tela  cornea  omnino  evoluta  sit,  continuo  mutatur,  quam  ob 
rem  pars  cornea  quoque  per  longitudinem  suam  varias  formae  rationes  ostendit. 

Erinacei  Europaei  spinae. 

b)  Pulpa  non  mutatur  et  propterea  etiam  formae  rationes  in  tela  cornea  eaedem 
, manent. 

Erethizontis  spinae,  Cervi  Alcis  pili  descripti,  hominis  pili,  lana. 

Pulpam  tantummodo  unam  substantiam  corneam  evolvere,  in  hac  classe  non 
observavi. 

Explicatio  tabulae  adjunctae . 

Fig.  1.  S egmentum  transversum  ex  apice  spinae  Hystricis  cristatae  sumptum ; in 
disci  centro  pulpa  adhuc  rotunda  cernitur. 

Fig.  2.  Segmentum  transversum  ejusdem  spinae  aliquanto  ab  apice  remotum ; in 
disci  centro  apparet  pulpa  jam  dentata ; circa  eam  conspicitur  stratum  modicum 
substantiae  medullaris  lucidi  coloris , quae  pulpae  respondens  stellae  formam 
exhibet.  Segmentum  transversum  solutione  e Kali  parata  imbutum  est,  qUare 
et  in  substantia  medullari  et  in  strato  corticali  eam  cingente  textura  cellu- 
laris apparet. 

Fig.  3.  Segmentum  transversum  ejusdem  spinae  ex  media  parte  sumptum.  In  centro 
animadvertitur  pulpa  arboris  instar  in  ramulos  discurrens,  circumdata  largo 
strato  substantiae  medullaris  formam  disci  foliati  exhibentis,  inter  cujus  sin- 
gula folia  processus  tenues  externi  strati  corticalis  versus  centrum  se  ex- 
tendunt. Quum  etiam  hoc  segmentum  transversum  solutione  e Kali  parata 
imbutum  sit,  substantiae  medullaris  stratique  corticalis  textura  cellularis  et 
pulpae  indoles  striata  luculenter  apparent. 

Fig.  4.  Segmentum  transversum  ex  media  parte  spinae  Erinacei  Europaei  sumptum. 
Internus  discus  foliatus  lucidi  coloris  sola  substantia  medullari  expletus  est 
et  circumdatus  strato  corticali,  quod  processus  tenues  brevesque  inter  centri 
folia  insinuat.  Hoc  quoque  segmentum  transversum  solutione  e Kali  parata 
imbutum  est. 

Fig.  5.  Segmentum  transversum  pili  ex  Hystricis  cristatae  juba  petiti.  In  media 
parte  conspicitur  pulpa  oblonga  leviter  dentata,  circa  eam  substantia  medul- 
laris lucidi  coloris  cincta  strato  corticali. 

Fig.  6.  Segmentum  transversum  setae  Suis  scrophae  solutione  e Kali  parata  imbu- 
tum. In  media  parte  cernitur  pulpa  in  ramulos  discurrens,  tantummodo  strato 
crasso  cellularum  polygoniarum  nucleis  instructarum  cincta. 

Fig.  7 . Segmentum  transversum  mystacis  Phocae  vitulinae.  In  media  parte  vides 
pulpam  rotundam,  utrimque  obscuras  strias  pigmenti. 

Fig.  8.  Segmentum  transversum  pili  plani  e Myrmecophagae  jubatae  cauda  petiti. 
Stria  obscura  in  media  parte  sita  fissura  est,  in  qua  pulpa  exsiccata  reperi- 
tur;  una  tantum  adest  substantia,  per  pigmentum  circa  cellularum  nucleos 
depositum  ubique  maculis  obscuris  distincta. 

Fig.  9.  Segmentum  transversum  pili,  e fasciculo  pilorum  sub  mento  Cervi  Alcis 
obviorum  desumpti.  Cellularis  substantia  medullaris  tantummodo  circumdata 
est  angusto  annulo  strati  substantiae  corticali  similis. 


THESES. 


1)  Crusta  inflammatoria  sanguinis  in  diagnosi  inflammationis  prorsus  nullius  mo- 
menti BSt. 

2)  E corpusculis  puris  in  membranarum  mucosarum  secreto  repertis  non  licet 
concludere,  has  membranas  inflammatas  esse. 

3)  Menstruatio  est  haemorrhagia,  quae  e vasorum  ruptura  oritur. 

4)  Nisi  ulcera  syphilitica  eodem  tempore  in  urethra  reperiuntur,  gonorrhoeam 
syphiliticam  esse  probare  non  possumus. 

5)  In  morbis  infantum  curandis  narcotica  maxime  evitanda  sunt. 

6)  In  forcipis  obstetriciae  usu  accelerando  magis  nocetur  quam  cunctando. 


2. 


